Държавен вестник, бр. 94, 2011 г., стр. 7

БРОЙ  94	
Д Ъ Р Ж А В Е Н  В Е С Т Н И К 	
СТР.  7  
Чл. 15. Лицензиантът или титулярят на 
разрешение осигурява по всяко време на­
личието на човешки и финансови ресурси и 
технически средства, необходими за прилагане 
на вътрешния авариен план.
Раздел III
Външни аварийни планове
Чл. 16. (1) Органите по чл. 8, ал. 1 в рам­
ките на тяхната компетентност разработват 
плановете за защита на населението при яд­
рена или радиационна аварийна обстановка 
(външни аварийни планове) въз основа на:
1. анализ на всички възможни аварии, 
включително трансграничен пренос, и радиа-
ционните последици от тях;
2. анализ на числеността и характеристи­
ките на населението в зоните за аварийно 
планиране;
3. всички възможни сценарии за развитие 
на авариите съгласно вътрешните аварийни 
планове.
(2) Външните аварийни планове се разра­
ботват на национално, областно и общинско 
ниво по реда на чл. 9 от Закона за защита 
при бедствия (ЗЗБ) на хартиен и електронен 
носител.
(3) Резултатите от анализите по ал. 1 се 
предоставят на органите на изпълнителната 
власт за подготовка на действията им при 
аварии, за запознаване на аварийните екипи 
с възможните радиационни рискове и за под­
държане на аварийна готовност.
(4) Външните аварийни планове подле­
жат на периодичен преглед и оценка, като 
се осигурява отчитане на всички възможни 
сценарии, развитието на науката и техниката, 
собствения и международния опит.
Чл. 17. Външният авариен план трябва да 
отговаря на изискванията на чл. 10, както и 
да осигури:
1. точно и ясно разпределение на отговор­
ностите на органите на изпълнителната власт 
за действия при аварии;
2. точно и ясно определяне на действията 
на всички аварийни екипи при различните 
класове аварии;
3. координация между аварийните екипи 
и другите специализирани звена на органите 
на изпълнителната власт в съответствие с 
процедурите им за действие;
4. своевременно уведомяване и периодично 
информиране при аварийна обстановка на 
населението, специализираните международни 
организации и/или други държави, дипломати­
ческия корпус в страната и представителствата 
на Република България в други страни;
5. разпределение, раздаване и използване 
на индивидуални средства за защита, лекар­
ствени средства, санитарни и други медицин­
ски материали, както и препарати за йодна 
профилактика на населението;
6. радиационен мониторинг на замърся­
ването с радиоактивни вещества в страната 
и на граничните контролно-пропускателни 
пунктове на животни, хранителни продукти, 
води, селскостопанска продукция, фуражи и 
почви;
7. събиране, обработване и оценка на 
данните от индивидуалния и радиационния 
мониторинг и прогнозиране развитието на 
радиационната обстановка;
8. лечение и диспансерно наблюдение на 
облъчените лица;
9. своевременно определяне на допълни­
телни критерии, вторични нива и временни 
норми за аварийно облъчване, когато разви­
тието на аварийната обстановка налага това;
10. превантивни и дългосрочни мерки по 
защитата на животни, растения, хранителни 
продукти, води, селскостопанска продукция, 
фуражи и почви от замърсяване с радиоак­
тивни вещества;
11. дезактивация на хора, животни, иму­
щество, транспортни и технически средства, 
оборудване и доставка на необходимите пре­
парати за дезактивация, облекла и обувки за 
населението, което напуска зоните за аварийно 
планиране;
12. обработка на замърсени с радиоак­
тивни вещества селскостопанска продукция, 
храни, фуражи и почви, включително тяхното 
дълговременно съхранение или унищожаване 
при необходимост;
13. снабдяване с питейна вода и храна на 
аварийните екипи и на населението в района 
на аварийната обстановка;
14. обществения, транспортния и охрани­
телния ред, включително охрана на имуще­
ството, при провеждането на спасителните и 
аварийно-възстановителните дейности и при 
прилагането на мерки за защита на населе­
нието и околната среда;
15. охранителен и пропускателен режим 
на граничните контролно-пропускателни 
пунктове и на контролно-пропускателните 
пунктове по границите на зоните за аварийно 
планиране, включително радиационен контрол 
при напускането им;
16. използване на националната система 
за ранно предупреждение и оповестяване при 
бедствия, локалните автоматизирани системи 
за ранно предупреждение и оповестяване при 
бедствия, предприятия, предоставящи елек­
тронни съобщителни мрежи и/или услуги, и 
средствата за масова информация за целите 
на аварийното реагиране;
17. организация на безопасното управление 
на радиоактивните отпадъци – резултат от 
аварийната обстановка;
18. събиране, обработка и анализ на всяка 
друга информация, която може да подпомогне 
своевременното и ефективното изпълнение 
на аварийните планове.